เรื่องร้องเรียน: รบกวนช่วยตรวจสอบโครงการขยายถนน เส้นพุทธมณฑลสาย 2 ฝั่งศาลาธรรมสพน์ ให้หน่อยครับ  -เคยขึ้นป้ายเป็นถนนนำร่อง เอาสายไฟฟ้า สายสื่อสารลงดิน  -ต้นไม้ใหญ่ที่เคยมีเต็มริมสองข้างทางของถนน ที่ล้อมออกไปกับตัดทิ้งบางส่วน เคยสอบถามไปเขตบอกจะนำกลับมาให้เป็นเหมือนเดิม  -ฟุตบาทริมถนนก็ไม่มี มีแค่ปูนยาวทาสีกันไว้ ให้รู้ว่าเป็นฟุตบาท  -แต่ก่อนไม่มีแยกไฟแดง พอทำโครงการมามีแยกไฟแดง แต่เสร็จโครงการกลับปิดแยกเช่นเดิม
การดำเนินการของเจ้าหน้าที่: สำนักการโยธา โดยกองควบคุมการก่อสร้าง ขอชี้แจงดังนี้ - การนำสายไฟฟ้าลงดิน เป็นความรับผิดชอบของการไฟฟ้านครหลวง ซึ่งก่อสร้างบ่อไฟฟ้าใต้ดินร่วมกับโครงการปรับปรุงถนนเท่านั้น - เนื่องจากไหล่ทางของโครงการมีการปรับเปลี่ยนเป็นไหล่ทางแอสฟัลต์ ไม่มีรูปแบบคอกต้นไม้ ทำให้ไม่สามารถปลูกต้นไม้ได้ - โครงการปิดแยกไฟแดงตามหนังสือขอความร่วมมือจากหนังสือมติที่ประชุมคณะกรรมการป้องกันอุบัติเหตุทางจราจร ซึ่งประกอบไปด้วย สน. ท้องที่ และสำนักงานเขตทวีวัฒนา  สำนักการโยธา กทม. ขอบพระคุณอีกครั้งสำหรับการแจ้งปัญหาให้เราทราบ และขออภัยในความไม่สะดวกมา ณ ที่นี้ด้วยค่ะ
ความเห็นของผู้แจ้ง: ขอขอบคุณเจ้าหน้าที่ที่ช่วยประสานงานหน่วยต่างๆให้มาชี้แจง อย่างน้อยก็ได้รู้ว่าแต่ละหน่วยงานเค้าทำงานกันแบบไหนครับ :)  ส่วนที่หน่วยงานต่างๆชี้แจงมานั้น ผมขอไปหารูปภาพหรือหนังสือของโครงการนี้อีกครั้ง แล้วจะขอให้หน่วยงานต่างๆชี้แจงอีกครั้ง ว่าได้ทำตามที่ขึ้นป้ายโครงการชี้แจงประชาชนไว้รึเปล่านะครับ
พื้นที่: แขวงศาลาธรรมสพน์ เขตทวีวัฒนา กรุงเทพมหานคร